**Tetróza** je monosacharid, ktorý má štyri uhlíkové atómy. Podľa polohy karbonylovej skupiny (aldehydovej alebo ketónovej skupiny) sa rozlišujú aldotetrózy (majú aldehydovú skupinu na uhlíku 1) alebo ketotetrózy (majú ketónovú skupinu na uhlíku 2).

* D-ErytrózaD-Erytróza
* D-TreózaD-Treóza
* D-ErytrulózaD-Erytrulóza

Aldotetrózy majú dve chirálne centrá (asymetrické uhlíkové atómy), takže existujú 4 rôzne stereoizoméry. Dva z nich sa bežne vyskytujú v prírode, a to sú D- enantioméry erytrózy a treózy. L- enantioméry sa v prírode nenachádzajú. Ketotetrózy majú jedno chirálne centrum a teda existujú dva stereoizoméry: L- a D-erytrulóza. I v tomto prípade sa v prírode nachádza len D- enantiomér.

Biologický význam
-----------------

Tetrózy majú niekoľko úloh v živých organizmoch. Niektoré vystupujú v metabolických dráhach a niektoré ovplyvňujú pôsobenie niektorých enzýmov.

### Intermediáty v pentózafosfátovej dráhe

Jednou z metabolických dráh, ktorých sa tetrózy účastnia, je pentózafosfátová dráha. V tejto dráhe existuje oxidačná a neoxidačná časť. D-Erytróza sa vyskytuje v neoxidačnej časti, kde sa D-ribulóza-5-fosfát mení na hexózu (fruktóza-6-fosfát) a triózu (glyceraldehyd-3-fosfát). Obe tieto molekuly sa potom dajú využiť v rôznych iných procesoch. D-Erytróza-4-fosfát sa tvorí v reakcii zvanej transaldolácia. Enzým transaldoláza prenesie tri uhlíkové atómy sedoheptulóza-7-fosfátu (S7P) na glyceraldehyd-3-fosfát (G3P). Transaldoláza využíva tvorbu Schiffovej bázz, čo umožňuje priebeh aldolovej reakcie (v oboch smeroch). Zo S7P a G3P tak vzniká erytróza-4-fosfát a fruktóza-6-fosfát. Erytróza-4-fosfát je dôležitým intermediátom, pretože sa následne účastí posledného kroku neoxidačnej časti pentózafosfátovej dráhy. Tým je transketolázová reakcia, kde enzým transketoláza rozbije nevýhodnú väzbu medzi karbonylovým uhlíkom a alfa uhlíkom. Ako kofaktor sa účastní tiamínpyrofosfát (TPP), ktorý atakuje xylulóza-5-fosfát a umožňuje štiepenie väzby medzi C2 (karbonylovým uhlíkom) a C3 (alfa uhlíkom). V procese odstupuje G3P. C2 uhlík následne atakuje erytróza-4-fosfát, vďaka čomu vzniká fruktóza-6-fosfát. Oba produkty tejto reakcie, G3P i fruktóza-6-fosfát, potom môžu vstúpiť do glukoneogenézy na regeneráciu glukózy.

### Inhibícia enzýmov

Difosfát tetrózy, konkrétne D-treóza-2,4-difosfát, pôsobí ako inhibítor glyceraldehyd-3-fosfátdehydrogenázy. Glyceraldehyd-3-fosfátdehydrogenáza je šiesty enzým glykolýzy a jej úlohou je konverzia glyceraldehyd-3-fosfátu (G3P) na 1,3-bisfosfoglycerát (1,3BPG). D-Treóza-2,4-difosfát oxiduje tento enzým viazaním na jeho aktívne miesto. Po jeho naviazaní sa aktívne miesto zablokuje, takže nemôže prebehnúť fosforolýza G3P. Na zablokovanie funkcie glyceraldehyd-3-fosfátdehydrogenázy je nutná vysoká koncentrácia tetrózadifosfátu. Bez funkcie tohto enzýmu nemôže prebiehať glykolýza. D-Treóza-2,4-fosfát je nekompetitívny inhibítor glyceraldehyd-3-fosfátdehydrogenázy.

D-Erytróza-4-fosfát je i inhibítor fosfoglukózaizomerázy. Fosfoglukózaizomeráza je druhý enzým v glykolýze a jej úlohou je premena glukóza-6-fosfátu na fruktóza-6-fosfát.

V oboch prípadoch je tetróza inhibítorom enzýmuz glykolýzy, čím sa zabraňuje rozkladu glukózy.

Názvoslovie diastereomérov
--------------------------

*Bližšie informácie v hlavnom článku: Diastereomér#Erytro\_/\_treo*
V názvosloví organickej chémie sa na rozlišovanie niektorých párov diastereomérov kedysi používali predpony, ktorých pôvod je práve v tetrózach. Tieto stereoizoméry boli pomenované *erytro* (podľa erytrózy) a *treo* (podľa tetrózy). Eytro izomér má dva substituenty na tej istej strane, zatiaľ čo treo izomér má substituenty na rôznych stranách.

Jednou zo zlúčenín, ktorých názov pochádza práve z tohto názvoslovia, je aminokyselina treonín.

Referencie
----------

1. ↑  LINDHORST, Thisbe K.. *Essentials of Carbohydrate Chemistry and Biochemistry*. 1st. vyd. [s.l.] : Wiley-VCH, 2007. ISBN 978-3-527-31528-4.
2. ↑  ROBYT, John F.. *Essentials of Carbohydrate Chemistry*. 1. vyd. [s.l.] : Springer, 1997. ISBN 0-387-94951-8.
3. 1 2   Tetrose metabolism. 2. The utilization of tetroses and tetritols by rat tissues. *The Biochemical Journal*, November 1960, s. 281–94. DOI: 10.1042/bj0770281. PMID 13687765.
4. 1 2 3 4 5 6  GARRETT, Reginald H; GRISHAM, Charles M. *Biochemistry*. Boston, MA : Cengage Learning, 2017. ISBN 978-1-305-57720-6. S. 755–794.
5. ↑   Tetrose phosphate and the formation of sedoheptulose diphosphate. *The Journal of Biological Chemistry*, February 1955, s. 827–36. Dostupné online. PMID 14353884.
6. 1 2 3  GARRETT, Reginald H; GRISHAM, Charles M. *Biochemistry*. Boston, MA : Cengage Learning, 2017. ISBN 978-1-305-57720-6. S. 611–642.
7. ↑   Tetrose diphosphate, a specific inhibitor of glyceraldehyde 3-phosphate dehydrogenase. *The Journal of Biological Chemistry*, October 1959, s. 2510–6. Dostupné online. PMID 14435686.
8. ↑  FLUHARTY, A. L.; BALLOU, C. E.. D-Threose 2,4-diphosphate inhibiton of D-glyceraldehyde 3-phosphate dehydrogenase. *The Journal of Biological Chemistry*, 1959-10, roč. 234, s. 2517–2522. PMID: 13823609. Dostupné online [cit. 2021-12-30]. ISSN 0021-9258.
9. ↑   The inhibition of phosphoglucose isomerase by D-erythrose 4-phosphate.. *Biochemical and Biophysical Research Communications*, February 1960, s. 121–5. DOI: 10.1016/0006-291X(60)90201-1.

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Tetrose na anglickej Wikipédii.*

| * z
* d
* u
Druhy sacharidov |
| --- |
| Všeobecné | 
* Aldóza
* Ketóza
* Furanóza
* Pyranóza

 |
| Geometria | 
* Anomér
* Cyklohexánová konformácia
* Epimér
* Mutarotácia

 |
| Monosacharidy | 

|  |  |
| --- | --- |
| Diózy | 
* Aldodiózy
	+ Glykolaldehyd

 |
| Triózy | 
* Aldotriózy
	+ Glyceraldehyd
* Ketotriózy
	+ Dihydroxyacetón

 |
| Tetrózy | 
* Aldotetrózy
	+ Erytróza
	+ Treóza
* Ketotetrózy
	+ Erytrulóza

 |
| Pentózy | 
* Aldopentózy
	+ Arabinóza
	+ Lyxóza
	+ Ribóza
	+ Xylóza
* Ketopentózy
	+ Ribulóza
	+ Xylulóza
* Deoxycukry
	+ Deoxyribóza

 |
| Hexózy | 
* Aldohexózy
	+ Alóza
	+ Altróza
	+ Galaktóza
	+ Glukóza
	+ Gulóza
	+ Idóza
	+ Manóza
	+ Talóza
* Ketohexózy
	+ Fruktóza
	+ Psikóza
	+ Sorbóza
	+ Tagatóza
* Deoxycukry
	+ Fukóza
	+ Fukulóza
	+ Ramnóza

 |
| Heptózy | 
* Ketoheptózy
	+ Manoheptulóza
	+ Sedoheptulóza

 |
| Viac než 7 uhlíkov | 
* Októzy
* Nonózy
	+ Kyselina neuramínová

 |

 |
| Sacharidy s väčším počtommonosacharidových jednotiek | 

|  |  |
| --- | --- |
| Disacharidy | 
* Celobióza
* Izomaltóza
* Izomaltulóza
* Laktóza
* Laktulóza
* Maltóza
* Sacharóza
* Trehalóza
* Turanóza

 |
| Trisacharidy | 
* Maltotrióza
* Melezitóza
* Rafinóza

 |
| Tetrasacharidy | 
* Stachyóza

 |
| Iné oligosacharidy | 
* Akarbóza
* Fruktooligosacharid (FOS)
* Galaktooligosacharid (GOS)
* Izomaltooligosacharid (IMO)
* Maltodextrín

 |
| Polysacharidy | 
* Beta-glukán
	+ Ovsený beta-glukán
	+ Lentinan
	+ Sizofiran
	+ Zymozan
	+ Celulóza
	+ Chitín
* Chitozan
* Dextrín / Dextrán
* *Fruktóza / Fruktán*
	+ Inulín
* *Galaktóza / Galaktán*
* *Glukóza / Glukán*
	+ Glykogén
* Hemicelulóza
* Lignín
* Manan
* Pektín
* Škrob
	+ Amylopektín
	+ Amylóza
* Xantánová guma

 |

 |
| 
* Kategória

 |